कोरोना अपडेट: देश में क़रीब चार महीने बाद 32 हज़ार नए मामले, 2,020 मरीज़ों की मौत
दिल्ली: केंद्रीय स्वास्थ्य मंत्रालय द्वारा आज मंगलवार, 13 जुलाई को जारी आंकड़ों के अनुसार देश में क़रीब चार महीने बाद कोरोना के सबसे कम यानी 32,906 नए मामले दर्ज किए गए है | इसके अलावा कोरोना से एक दिन में 2,020 मरीज़ों की मौत हुई है | देश में कोरोना से रोज़ाना हो रही मौत के आंकड़े में अचानक इजाफा मध्य प्रदेश के कारण हुआ है | मध्य प्रदेश में सोमवार को 1,481 लोगों की मौत का आंकड़ा सामने आया है | इसका कारण यह है की राज्य में कोरोना से हुई 1,478 लोगों की मौत के संशोधित आकड़ों को जोड़ा गया है |
वहीं महाराष्ट्र में 24 घंटो में 146 मरीज़ों की मौत हुई और केरल में 100 मरीज़ों की मौत हुई है | साथ ही इसी बीच देश भर में कोरोना से पीड़ित 49,007 मरीज़ों को ठीक किया गया है। और एक्टिव मामलों में 18,121 मामले कम हुए हैं।
देश में कोरोना के मामलों की संख्या बढ़कर 3 करोड़ 9 लाख 7 हज़ार 282 हो गयी है। जिनमें से अब तक 4 लाख 10 हज़ार 784 लोगों की मौत हो चुकी है। देश में कोरोना से पीड़ित 97.27 फ़ीसदी यानी 3 करोड़ 63 हज़ार 720 मरीज़ों को ठीक किया जा चुका है। और देश में एक्टिव मामलों की संख्या घटकर 1.40 फ़ीसदी यानी 4 लाख 32 हज़ार 778 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की 38 करोड़ 14 लाख 67 हजार 646 डोज दी जा चुकी हैं। जिनमें से 40 लाख 65 हज़ार 862 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 43 करोड़ 40 लाख 58 हज़ार 138 सैंपलों की जांच की जा चुकी है। जिनमें से 17 लाख 40 हज़ार 325 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 32,906 मामले दर्ज किए गए हैं। जिनमें केरल से 7,798 मामले, महाराष्ट्र से 7,603 मामले, तमिलनाडु से 2,652 मामले, असम से 2,575 मामले, ओडिशा से 1,993 मामले, आंध्र प्रदेश से 1,578 मामले, मध्य प्रदेश से 1,481 मामले, कर्नाटक से 1,386 मामले, मणिपुर से 890 मामले, पश्चिम बंगाल से 885 मामले, तेलंगाना से 696 मामले, त्रिपुरा और अरुणाचल प्रदेश से 566-566 मामले, मिज़ोरम से 519 मामले, छत्तीसगढ़ से 297 मामले और मेघालय से 273 नए मामले सामने आए हैं।
साथ ही जम्मू और कश्मीर से 155 मामले, पंजाब से 116 मामले, गोवा से 108 मामले, उत्तर प्रदेश से 96 मामले, हिमाचल प्रदेश से 93 मामले, सिक्किम से 90 मामले, पुडुचेरी से 81 मामले, नागालैंड से 76 मामले, बिहार में 72 मामले, उत्तराखंड से 51 मामले, दिल्ली से 45 मामले, झारखंड से 43 मामले, राजस्थान से 33 मामले, गुजरात से 32 मामले, हरियाणा से 28 मामले, चंडीगढ़ से 10 मामले, लद्दाख से 9 मामले, लक्षद्वीप से 7 मामले, दादरा नगर हवेली और दमन दीव से 2 मामले और अंडमान और निकोबार द्वीप समूह से एक नया मामला सामने आया हैं।
राज्यवार कोरोना से मौत
देश में कोरोना संक्रमण से 24 घंटों में 2,020 मरीजों की मौत हुई है। जिनमें से मध्य प्रदेश में 1,481 मरीज़ों की मौत हुई, महाराष्ट्र में 146 मरीज़ों की मौत हुई, केरल में 100 मरीज़ों की मौत हुई, ओडिशा में 63 मरीज़ों की मौत हुई, कर्नाटक में 61 मरीज़ों की मौत हुई, असम में 37 मरीज़ों की मौत हुई, तमिलनाडु में 36 मरीज़ों की मौत हुई, आन्ध्र प्रदेश में 22 मरीज़ों की मौत हुई, मणिपुर में 15 मरीज़ों की मौत हुई और पश्चिम बंगाल में 11 मरीज़ों की मौत हुई है।
साथ ही पंजाब में 7 मरीज़ों की मौत हुई, तेलंगाना और हरियाणा में 6-6 मरीज़ों की मौत हुई, मेघालय में 5 मरीज़ों की मौत हुई, नागालैंड में 4 मरीज़ों की मौत हुई, दिल्ली में 3 मरीज़ों की मौत हुई, त्रिपुरा, अरुणाचल प्रदेश, मिज़ोरम, उत्तर प्रदेश, सिक्किम, पुडुचेरी और उत्तराखंड में 2-2 मरीज़ों की मौत हुई और एक-एक मरीज़ की मौत हिमाचल प्रदेश, बिहार और गुजरात में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva